《种花 其二》
清代·鲍桂星

吾友王秋曹，教我种花术。其术艰且勤，老懒不暇悉。

然以当佩韦，古义足可述。四时春气在，一语能事毕。

东菑过朝雨，台笠破烟出。登麦虽已迟，插禾未为失。

况我卤莽人，鉴此变气质。吟成种花诗，花者犹生笔。

作者简介：鲍桂星（1764—1824）字双五，一字觉生。安徽歙县人，清朝官吏。嘉庆四年进士，选庶吉士，授编修，迁中允。九年，典试河南，留学政。十三年，典试江西。十五年，督湖北学政。累迁至内阁学士。因事革职，官终詹事。桂星少从同县吴定学，后师姚鼐，诗古文并有法，著有进奉文及诗集，又尝用司空图说辑《唐诗品》。